**An mbeidh tú saor?**

Seo do dhialann don tseachtain. Líon an dialann, trí chuirí a thabhairt d’fhoghlaimeoirí eile sa rang.

**Mar shampla: *A Niamh, ar mhaith dul chuig cóisir Dé Luain?***

**Má ghlacann Niamh leis an gcuireadh scríobh: *Cóisir le Niamh* sa spás cuí.**

Lean ar aghaidh mar sin go dtí go mbeidh coinne difriúil agat gach lá. Éist leis na cuirí eile a thugann foghlaimeoirí eile duitse. Má tá tú saor, glac leo, muna bhfuil tú saor, beidh ort diúltú dóibh.

|  |
| --- |
| **Dé Luain**  |
| **Dé Máirt** |
| **Dé Céadaoin** |
| **Déardaoin** |
| **Dé hAoine**  |
| **Dé Sathairn**  |
| **Dé Domhnaigh**  |

**Treoracha don mhúinteoir**

**An mbeidh tú saor? Labhairt**

**Le múineadh**

Ceist a chur ar dhuine an mbeidh sé saor agus an cheist sin a fhreagairt. Tagairt d’ócáidí sóisialta, ceist a chur ar dhuine cén uair a bheidh rud éigin ar siúl agus an cheist sin a fhreagairt. Cuireadh a thabhairt do dhuine, agus glacadh le agus diúltú do chuireadh.

**Moltaí**

1. Tabhair cóip den bhileog **An mbeidh tú saor?** do gach foghlaimeoir.
* Abair leo gurb é an bosca, a bhfuil laethanta na seachtaine ann, a ndialanna. Líonfaidh siad an dialann trí dul timpeall an ranga ag tabhairt cuirí d’fhoghlaimeoirí eile. Mar shampla, Duine A: *A Niamh, ar mhaith leat dul chuig cóisir Dé Luain?* Má ghlacann Niamh leis an gcuireadh, scríobhfaidh Duine A: *Cóisir le Niamh* san áit chuí ina dhialann. Má iarrann foghlaimeoir eile ar Dhuine A freastal ar rud leis Dé Luain, beidh ar Dhuine A diúltú mar beidh sé gnóthach.
* Leanfaidh na foghlaimeoirí ar aghaidh timpeall an ranga go dtí go mbeidh dáta acu gach lá.
* Bíodh an méid seo a leanas scríofa ar an gclár, ar thréshoilseán, nó oscail an sleamhnán **An mbeidh tú saor?** sa taispeántas PowerPoint **Gníomhaíocht Labhartha** agus léigh tríd lena chinntiú go bhfuil na struchtúir i gceart ag na foghlaimeoirí:

Duine A: *An mbeidh tú saor…?*

Duine B: *Beidh/Ní bheidh.*

Duine A: *Ar mhaith leat dul chuig/go dtí…?*

Duine B: *Ba bhreá liom, ach beidh mé ag dul go dtí an phictiúrlann le Seán.*

* Tabhair go leor ama do na foghlaimeoirí chun siúl timpeall agus labhairt le daoine eile sa rang, chun na socruithe a dhéanamh agus a scríobh ina ndialanna.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara.
* Nuair a bheidh na foghlaimeoirí críochnaithe, cuir ceist ar fhoghlaimeoirí éagsúla cur síos a dhéanamh don chuid eile den rang ar na socruithe atá déanta acu don tseachtain. Ceartaigh aon bhotúin a thagann chun cinn anseo.

Moltar an ghníomhaíocht seo a nascadh leis an mbileog **Am agus Áit (Labhairt).**